MUNICIPIUL  CRAIOVA

CONSILIUL LOCAL AL MUNICIPIULUI CRAIOVA




      HOTĂRÂREA NR. 29
privind aprobarea tarifului la energia termică distribuită prin punctele termice pentru populaţie şi agenţii economici în municipiul Craiova
    Consiliul Local al Municipiului Craiova întrunit în şedinţa ordinară din  data de 29.01.2015;

    
Având în vedere raportul nr.12390/2015 al Direcţiei Servicii Publice prin care se propune aprobarea tarifului la energia termică distribuită prin punctele termice pentru populaţie şi agenţii economici în municipiul Craiova şi rapoartele comisiilor de specialitate ale Consiliului Local al Municipiului Craiova nr.33, 34, 35, 46 şi 47/2015;
În conformitate cu prevederile  Legii nr.51/2006, republicată, privind serviciile comunitare de utilităţi publice şi Legea serviciului public de alimentare cu energie termică nr.325/2006;

În temeiul art.36 alin. 2 lit. d coroborat cu alin.6 lit. a pct.14, art.45 alin.1, art.61 alin.2 şi art.115 alin.1, lit.b din Legea nr.215/2001, republicată, privind administraţia publică locală; 
HOTĂRĂŞTE:

    Art.l.Se aprobă tariful la energia termică distribuită prin punctele termice pentru populaţie şi agenţii economici, în cuantum de 262,27 lei/Gcal, inclusiv TVA.
    Art.2. Pe data prezentei hotărâri, se modifică în mod corespunzător art.15 din Contractul de delegare a gestiunii serviciului public de alimentare cu energie termică în municipiul Craiova, aprobat prin Hotărârea Consiliului Local al Municipiului Craiova nr.256/2012.

      Art.3.Primarul Municipiului Craiova, prin aparatul de specialitate: Serviciul Administraţie Publică Locală, Direcţia Servicii Publice şi S.C. Termo Craiova S.R.L. vor aduce la îndeplinire prevederile prezentei hotărâri.

